Anthologia Graeca
Anthologia Graeca est anthologia vel thesaurus carminum, maxima ex parte epigrammatum, qui totum tempus Litterarum Graecarum ab antiquitate usque ad Imperium Romanum Orientale complectitur. Editio hodierna ex carminibus duorum codicum manuscriptorum constat, quorum antiquior ac copiosior saeculo decimo septimo ineunte in Bibliotheca Palatina Heidelbergae repertus est, unde nomen Anthologia Palatina trahit. Praeterea est manuscriptum brevius iam diutius notum, quod anno 1494 primo typis mandatum est et ex compilatore Maximo Planuda Anthologia Planudea nominatum est.